CELEX: 32007D0101
Language: bg
Date: 2007-02-14 00:00:00
Title: 2007/101/ЕОРешение на Комисията от 14 февруари 2007 година за изменение на Решение 2005/393/ЕО относно зоните с ограничен достъп във връзка с болестта син език (нотифицирано под номер C(2007) 416) (Текст от значение за ЕИП )

15.2.2007   
            
            
               BG
            
            
               Официален вестник на Европейския съюз
            
            
               L 43/40
            
         
      РЕШЕНИЕ НА КОМИСИЯТА
   
   от 14 февруари 2007 година
   за изменение на Решение 2005/393/ЕО относно зоните с ограничен достъп във връзка с болестта син език
   (нотифицирано под номер C(2007) 416)
   (текст от значение за ЕИП)
   (2007/101/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/75/ЕО на Съвета от 20 ноември 2000 г. за определяне на условията за борба и ликвидиране на болестта син език (1), и по-специално член 8, параграф 3 от нея,
   като има предвид, че:
   
               (1)
            
            
               Директива 2000/75/ЕО определя правилата за контролиране и мерките за борба с болестта син език в Общността, в това число и за установяването на предпазни зони и надзорни зони, както и за забрана животните да напускат тези зони.
            
         
               (2)
            
            
               Решение 2005/393/ЕО на Комисията от 23 май 2005 г. относно предпазните зони и надзорните зони във връзка с болестта син език и условията за движение от и през такива зони (2) предвижда определяне на границите на глобалните географски райони, където следва да се създадат предпазни и надзорни зони („зони с ограничен достъп“) от държавите-членки във връзка с болестта син език.
            
         
               (3)
            
            
               На 7 декември 2006 г. Португалия информира Комисията, че са налице доказателства за разпространение на вирус в няколко нови периферни области на зоната с ограничен достъп.
            
         
               (4)
            
            
               Вследствие на подадената информация зоните с ограничен достъп, свързани с Португалия, трябва да бъдат разширени, като се вземе предвид настоящата метеорологична обстановка в този район.
            
         
               (5)
            
            
               Решение 2005/393/ЕО следва да бъде съответно изменено.
            
         
               (6)
            
            
               Предвидените в настоящото решение мерки са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложение І към Решение 2005/393/ЕО се изменя съгласно приложението към настоящото решение.
   Член 2
   Адресати на настоящото решение са държавите-членки.
   
      Съставено в Брюксел на 14 февруари 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 327, 22.12.2000 г., стр. 74. Директива, последно изменена с Директива 2006/104/ЕО (ОВ L 363, 20.12.2006 г., стр. 352).
   
      (2)  OВ L 130, 24.5.2005 г., стр. 22. Решение, последно изменено с Решение 2007/28/ЕО (ОВ L 8, 13.1.2007 г., стр. 51).
   
      ПРИЛОЖЕНИЕ
      Приложение І към Решение 2005/393/ЕО се изменя, както следва:
      Списъкът на зоните с ограничен достъп в зона Д (серотип 4), който се отнася за Португалия, е заменен със следния:
      
         „Португалия:
         
                     —
                  
                  
                     Регионална дирекция „Земеделие“ в Algarve: всички общини,
                  
               
                     —
                  
                  
                     Регионална дирекция „Земеделие“ в Alentejo: всички общини,
                  
               
                     —
                  
                  
                     Регионална дирекция „Земеделие“ в Oeste: всички общини,
                  
               
                     —
                  
                  
                     Регионална дирекция „Земеделие“ в Beira Interior: общините Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão and Mação.“